Lēmuma projekts

Olainē

2025.gada 4.aprīlī Nr.4

**Par Olaines novada pašvaldības domes 2025. gada 29. janvāra sēdes lēmuma “Par bieži sastopamo derīgo izrakteņu ieguves atļauju smilts ieguvei atradnē “Mazgailīši”” (1.prot., 10.p.) atcelšanu**

Olaines novada pašvaldības dome 29.01.2025., pamatojoties uz SIA “BLACKTOP” reģ.Nr.40203549336 (turpmāk - SIA “BLACKTOP”), juridiskā adrese: Zemgales prospekts 17A, Jelgava, LV-3001, 08.01.2025. iesniegumu Nr.1/2025 (reģ.Nr. ONP/1.1./25/1628-SD) (turpmāk – Iesniegums), pieņēma lēmumu “Par bieži sastopamo derīgo izrakteņu ieguves atļauju smilts ieguvei atradnē “Mazgailīši”” (1.prot., 10.p.) (turpmāk – Domes lēmums) izsniegt SIA „BLACKTOP” bieži sastopamo derīgo izrakteņu ieguves atļaujusmilts ieguvei atradnē “Mazgailīši” (nekustamajā īpašumā kadastra Nr.8080 009 0006, zemes vienībā ar kadastra apzīmējumu 8080 009 0231, Olaines pagastā, Olaines novadā) ar derīguma termiņu līdz 2029.gada 31.martam.

Olaines novada pašvaldībā (turpmāk – Pašvaldība):

03.03.2025. saņemts SIA “BLACKTOP”, reģ.Nr.40203549336 (turpmāk - SIA “BLACKTOP”), juridiskā adrese: Zemgales prospekts 17A, Jelgava, LV-3001, 03.03.2025. iesniegums Nr.1/2025 (reģ.Nr. ONP/1.1./25/1628-SD) (turpmāk – Iesniegums) bieži sastopamo derīgo izrakteņu ieguves atļaujas saņemšanai smilts atradnē “Mazgailīši”, ar lūgumu mainīt atļaujas derīguma termiņu līdz 23.10.2049., saistībā ar jauno Zemes nomas līgumu.

31.03.2025. saņemts biedrības “VeVi”, reģistrācijas Nr.40008264552 (turpmāk – Biedrība), iesniegums “Par lēmuma Nr.3 (26.03.2025.) atcelšanu vai pārskatīšanu par derīgo izrakteņu ieguves atļauju atradnē “Mazgailīši”” (reģ.Nr. ONP/1.8./25/2554-SD) (turpmāk – Iesniegums Nr.1), ar kuru Olaines novada iedzīvotāju, kuru dzīvesvieta atrodas tiešā tuvumā plānotajai smilts ieguves vietai “Mazgailīši”, vārdā tiek izteikts lūgums pārskatīt vai atcelt lēmumu Nr.3, kas pieņemts 2025. gada 26. martā, ar kuru tika pagarināts atļaujas derīguma termiņš SIA “BLACKTOP” līdz 23.10.2049., Iesniegumā Nr.1 uzskaitot satraukumu pamatojošos apsvērumus.

31.03.2025. saņemts fiziskas personas I P iesniegums “Par derīgo izrakteņu ieguvi atradnē “Mazgailīši”” (turpmāk – Iesniegums Nr.2) (reģ.Nr. ONP/1.8./25/2531-SD), kur iedzīvotāju vārdā, tai skaitā, bet ne tikai tiek lūgts atcelt atļaujas termiņa pagarināšanu līdz 23.10.2049., sakarā ar to, ka Lubaušu ciema iedzīvotāju ieskatā derīgo izrakteņu raktuvju izveide tiešā veidā ietekmēs iedzīvotāju dzīves kvalitāti, Iesniegumā Nr.2 uzskaitot satraukumu pamatojošos apsvērumus.

Ņemot vērā, ka SIA “BLACKTOP” pieprasītās bieži sastopamo derīgo izrakteņu ieguves atļaujas termiņš pieprasīts ievērojami lielāks (23.10.2049.) nekā sākotnēji akceptētais (31.03.2029.), un tas rosinājis satraukumu par prognozējamām neērtībām blakus atradnei “Mazgailīši” dzīvojošajiem ilgā laika posmā, un lēmuma pieņemšanai ir nepieciešams iegūt papildu informāciju no SIA “BLACKTOP”, jautājuma “Par Olaines novada pašvaldības domes 2025.gada 29.janvāra sēdes lēmuma “Par bieži sastopamo derīgo izrakteņu ieguves atļauju smilts ieguvei atradnē “Mazgailīši”” (1.prot., 10.p.) grozījumu” izskatīšana atlikta un Pašvaldības dome minēto lēmumu 2025. gada 26. martā nepieņēma.

Saskaņā ar Administratīvā procesa likuma:

70.panta trešo daļu, administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu;

85.panta otrās daļas 2. un 4.punktu, adresātam labvēlīgu tiesisku administratīvo aktu var atcelt tad, ja ir vismaz viens no šādiem apstākļiem - administratīvais akts izdots ar kādu citu nosacījumu un šis nosacījums nav vispār izpildīts, nav pienācīgi izpildīts vai nav laikus izpildīts; […]; mainījušies lietas faktiskie vai tiesiskie apstākļi, kuriem pastāvot administratīvā akta izdošanas brīdī iestāde varētu šādu administratīvo aktu neizdot, un administratīvā akta palikšana spēkā skar būtiskas sabiedrības intereses.

Tas nozīmē, ka var atcelt tiesisku un labvēlīgu administratīvo aktu, ja ir mainījušies lietas faktiskie vai tiesiskie apstākļi, kuriem pastāvot administratīvā akta izdošanas brīdī, iestāde varētu šādu administratīvo aktu neizdot. Ņemot vērā trešo personu (Olaines novada iedzīvotāju) un sabiedrības tiesisko interesi, administratīvais akts var tikt atcelts, kā arī ievērojams ir fakts, ka SIA “BLACKTOP” **nav uzsākusi zemes dzīļu ieguvi atbilstoši izsniegtai Atļaujai**.

Saskaņā ar:

Pašvaldību likuma 4. panta pirmo daļu, Pašvaldībai ir šādas autonomās funkcijas: […];

3) gādāt par pašvaldības īpašumā esošo ceļu būvniecību, uzturēšanu un pārvaldību; […];

12) sekmēt saimniecisko darbību pašvaldības administratīvajā teritorijā un sniegt tai atbalstu;

13) izsniegt atļaujas un licences komercdarbībai; […];

15) saskaņā ar pašvaldības teritorijas plānojumu noteikt zemes izmantošanu un apbūvi […];

Olaines novada pašvaldības dome secina, ka Olaines novada iedzīvotāju saņemtie iesniegumi pauž būtisku vērā ņemamu viedokli un bažas par SIA “BLACKTOP” izsniegtās atļaujas ietvaros veiktās darbības ietekmi uz iedzīvotāju dzīves kvalitāti, kas iezīmē apstākļus, kurus būtu bijis jāizvērtē un jāņem vērā, izskatot jautājumu par bieži sastopamo derīgo izrakteņu ieguves atļauju smilts ieguvei atradnē “Mazgailīši””, tai skaitā nododot jautājuma izskatīšanu publiskajai apspriešanai, saskaņā ar tiesību aktos noteikto kārtību.

Ievērojot iepriekš minēto, pamatojoties uz Pašvaldību likuma 4.panta pirmās daļas 13.punktu, Administratīvā procesa likuma 70.panta trešo daļu, 85 panta otrās daļas 2. un 4.punktu, **dome nolemj**:

1. Atcelt Olaines novada pašvaldības domes 29.01.2025. lēmumu “Par bieži sastopamo derīgo izrakteņu ieguves atļauju smilts ieguvei atradnē “Mazgailīši”” (1.prot., 10.p.).
2. Informēt Valsts vides dienestu par bieži sastopamo derīgo izrakteņu ieguves atļaujas atcelšanu SIA “BLACKTOP” (reģistrācijas Nr. 40203549336).
3. Lēmumu var pārsūdzēt Administratīvajā rajona tiesā Rīgas tiesu namā Baldones ielā 1A, Rīgā, LV-1007, viena mēneša laikā no šī lēmuma spēkā stāšanās dienas.

Priekšsēdētājs A.Bergs

Iesniedz: Domes priekšsēdētājs Andris Bergs

Lēmumu izsniegt:

SIA “BLACKTOP” valdes loceklim Marekam Klovānam

Valsts vides dienestam

izpilddirektoram

Attīstības nodaļai

sabiedrisko attiecību speciālistam